Christopher Wren

Sir Christopher Wren (20 de outubro de 1632 – 25 de febreiro de 1723), foi un astrónomo, xeómetra e o máis grande dos arquitectos ingleses da súa época. Wren proxectou 53 igrexas en Londres, incluíndo a catedral de San Paulo, así como moitos edificios civís. Xogou un papel decisivo na reconstrución da cidade londiniense logo do Grande Incendio do 1666, que arrasou a urbe. Foi un dos fundadores da Royal Society (presidente no período 1680–82), sendo a súa obra científica admirada por Isaac Newton e Blaise Pascal.

 Traxectoria 
miniatura|200px|Catedral de San Paulo, proxecto final.
Wren é sobre todo coñecido por proxectar a Catedral de San Paulo de Londres, unha das poucas catedrais inglesas construídas desde a Idade Media, e a única catedral de estilo barroco-clasicista no seu país. A pesar da forte oposición - inspiraríase na Basílica de San Pedro de Roma -, acertou a construír un edificio de valor absoluto, que é a segunda igrexa do mundo polas súa dimensións.

Nado en 1632 en Wiltshire, Wren era fillo do Decano de Windsor, cargo de nomeamento real que trouxo problemas e persecución á súa familia durante o Commonwealth, o goberno puritano de Richard Cromwell (1649 - 1660). Durante a súa adolescencia coñeceu o príncipe Carlos, que máis tarde subiu ao trono como Carlos II, que o empregaría como arquitecto de confianza. Estudou na Westminster School (onde Dr. Busby, que a presidía, albergaba encubertamente xoves de familias realistas en dificultades), logo no Wadham College, en Oxford, e finalmente foi admitido no colexio All Souls (Colexio de Todos os Santos, Oxford). No 1657 pasa a ser profesor de astronomía no Gresham College e catro anos despois obtén a cátedra de astronomía da fundación Savile de Oxford, que rexería ata a súa dimisión en 1673. Newton, rara vez disposto a louvar os seus colegas, recoñeceuno como un brillante científico. Wren estivo entre os membros fundadores da Royal Society, que presidiu de 1680 a 1682.

A súa primeira proba real como arquitecto foi o teatro Sheldonian, aínda visíbel en Oxford; logo proxectou varios edificios universitarios máis, tanto en Oxford como en Cambridge, entre eles a capela do Pembroke College e a do Emmanuel College, en Cambridge.

Despois do Grande Incendio de Londres de 1666, foi escollido como arquitecto da nova Catedral de San Paulo, que debía ser ergueita sobre os restos da igrexa medieval. En consecuencia Wren dedicaríase en corpo e alma á arquitectura. O proxecto e a construción da nova catedral requiriu 35 anos, entre 1675 e 1710. Ao tempo Wren, xunto cos seus colegas Robert Hooke e Nicholas Hawksmoor, proxectou numerosos aoutros edificios, como 53 igrexas en Londres para substituíren as 87 destruídas no incendio. Moitas delas están aínda en pé, como St Bride's, St Mary le Bow, St Clement Danes, St Benet Paul's Wharf e St Stephen Walbrook (ver a lista de obras abaixo). Ademais colaborou no proxecto do Monumento do Grande Incendio de Londres, o Observatorio Real de Greenwich , o Chelsea Hospital, o hospital de Greenwich, Marlborough House, o Ashmolean Museum de Oxford, a Wren Library (Biblioteca Wren) no Trinity College de Cambridge, e outras destacadas edificacións.

Christopher Wren foi nomeado Cabaleiro en 1673, e foi membro do Parlamento nos anos 1685-1688 e 1702-1705.

Aubrey refire que Wren ingresou na masonería en 1691, supoñéndose que foi o Grande Mestre en 1717, mais faltan probas de tal aserto.

Wren morreu no 1723. Está sepultado na súa igrexa de San Paulo. A inscrición que lle foi dedicada no interior do edificio reza: "Lector, si monumentum requiris, circumspice" ("O tu que les, se buscas o seu monumento, olla arredor").

 Obras principais 
200px|dereita|miniatura|Monumento do Grande Incendio de Londres

 Capelas 
 Capela da Universidade de Pembroke (Cambridge)
 Capela da Universidade Emmanuel (Cambridge)
 Capela católica do palacio de Whitehall

 Igrexas 
 Subsistentes 
 Igrexa de Saint-Andrew by the Wardrobe, Londres 
 Igrexa de Saint-Andrew, Holborn, Londres 
 Igrexa de Saint-Anne e St Agnes, Gresham Street, Londres 
 Igrexa de Saint-Benet Fink, Threadneedle Street, Londres 
 Igrexa de Saint-Benet Paul's Wharf, Queen Victoria Street, Londres 
 Igrexa de Saint-Bride, Fleet Street, Londres 
 Igrexa de Saint-Clement Danes, Strand, Westminster 
 Igrexa de Saint-Clement Eastcheap, Londres 
 Igrexa de Saint-Dunstan in the East, Londres 
 Igrexa de Saint-Edmund the King, Lombard Street, Londres 
 Igrexa de Saint-James Garlickhythe, Garlick Hill, Londres 
 Igrexa de Saint-James's Piccadilly, Westminster 
 Igrexa de Saint-Lawrence Jewry, Londres 
 Igrexa de Saint-Magnus Martyr, Lower Thames Street, Londres 
 Igrexa de Saint-Margaret Pattens, Londres 
 Igrexa de Saint-Margaret, Lothbury, Londres 
 Igrexa de Saint-Martin Ludgate, Londres 
 Igrexa de Saint-Mary Abchurch, Londres
 Igrexa de Saint-Mary Aldermanbury, Londres 
 Igrexa de Saint-Mary-at-Hill, Thames Street, Londres 
 Igrexa de Saint-Mary-le-Bow, Cheapside, Londres 
 Igrexa de Saint-Michael Paternoster Royal, College Hill, Londres 
 Igrexa de Saint-Michael, Cornhill, Londres (torre e parte superior do edificio principal) 
 Abadía de Saint-Nicholas Cole, Londres 
 Catedral de San Paulo de Londres
 Igrexa de Saint-Peter upon Cornhill, Cornhill, Londres 
 Igrexa de Saint-Stephen Walbrook, Londres 
 Igrexa de Saint-Vedast alias Foster, Foster Lane, Londres 
 Igrexa de Ingestre, Staffordshire

 Destruídas 
 All Hallows the Great, Lombard Street, Londres
 All Hallows, Bread Street, Londres
 All Hallows, Lombard Street, Londres
 Christ Church Newgate, Newgate Street, Londres 
 Saint-Alban, Wood Street, Londres
 Saint-Anne's Church, Soho
 Saint-Antholin, Watling Street, Londres
 Saint-Augustine e St Faith, Watling Street, Londres
 Saint-Bartholomew-by-the-Exchange, Exchange, Londres
 Saint-Benet, Gracechurch Street, Londres
 Saint-Christopher-le-Stocks, Threadneedle Street, Londres
 Saint-Dionis Backchurch, Fenchurch Street, Londres
 Saint-George, Botolph Lane, Londres
 Saint-Mary Aldermary, Bow Lane, Londres
 Saint-Mary Magdalene, Old Fish Street, Londres
 Saint-Mary Somerset, Thames Street, Londres
 Saint-Matthew, Friday Street, Londres
 Saint-Michael Queenhithe, Upper Thames Street, Londres
 Saint-Michael, Crooked Lane, Londres
 Saint-Michael, Wood Street, Londres
 Saint-Mildred, Bread Street, Londres
 Saint-Mildred, Poultry, Londres
 Saint-Olave Old Jewry, Londres
 Saint-Stephen Coleman, Coleman Street, Londres
 Saint-Swithin London Stone, Cannon Street, Londres

 Palacios e outros monumentos 
 Palacio de Winchester, Winchester
 Apartamento da Raíña con xardín en terraza, Whitehall Palace
 Modernización do Palacio de Hampton Court
 Reconstrución do Palacio de Kensington
 Court House, Windsor 
 The Custom House, Londres 
 The Navy Office, Seething Lane, Londres 
 Guard House, Castelo de Windsor
 The Monument, Fish Street Hill, Londres

 Hospitais 
 Hospital real de Chelsea
 Hospital de Greenwich ou Hospital real da Mariña

 Edificios universitarios e científicos 
 Eton College, Buckinghamshire
 Escola do Christ's Hospital, Londres
 Escola de St John Moore, Appleby, Leicestershire
 Colexio de William and Mary, Williamsburg, Virginie, États-Unis
 Garden Quadrangle, Trinity College, Oxford 
 Edificio Williamson do Queen's College, Oxford 
 Biblioteca da catedral de Lincoln, Lincoln
 Biblioteca do Trinity College, Cambridge
 Observatorio real de Greenwich, Greenwich

 Teatros 
 Sheldonian Theatre, utilizado pola Universidade de Oxford para as súas cerimonias
 Teatro de Drury Lane, Londres

Categoría:Arquitectos de Inglaterra
Categoría:Nados en Wiltshire
Categoría:Nados en 1632
Categoría:Finados en 1723
Categoría:Alumnos da Universidade de Oxford